open-index/open-wikipedia-markdown huggingface dataset:
Maulbronn kloster

**Maulbronn kloster** er et tidligere cistencienserkloster i sentrum av Maulbronn ved den sørvestlige siden av landskapet Stromberg, som strekker seg mellom Schwarzwald og Odenwald. Byen Pforzheim i Baden-Württemberg ligger i nærheten. Klosteret regnes som det best bevarte middelalderkloster nord for alpene. 

## Historie
Med virksomheten til den karismatiske Bernhard av Clairvaux fikk cistencienserne i Tyskland stor utbredelse. I sørvesttyskland lot den adelige *Walter von Lomersheim* seg også begeistre av bevegelsen. Han etablerte en eiendom mellom Mühlacker og Lienzingen som en stiftelse med formålet å grunnlegge et cistencienserkloster. Klosteret tiltrådte han selv som legbroder. *Kloster Neuburg im Elsass* sendte en abbed og – som det het – etter apostlenes antall, i tillegg tolv munker. 

Klosteret ble grunnlagt i 1147, men snart flyttet til et annet sted enn det opprinnelige som følge av problemer med vannforsyningen. Biskopen av Speyer overdro sitt len *Mulenbrunnen* til abbeden Dieter og klosteret fikk sin endelige beliggenhet. 

I middelalderen var klosteret og dets klosterskole et viktig politisk, næringsmessig og samfunnsmessig sentrum.

Ved grunnleggelsen hørte klosteret under biskopen i Speyer og fra 1821 til biskopen i Rottenburg-Stuttgart.
 
Etter innføringen av reformasjonen ble klosteret i 1556 omgjort til en evangelisk klosterskole. Det evangelisk-teologiske seminar stiftet her i 1807 består fremdeles.

Klosteret er fra desember 1993 på UNESCOs liste over verdens kulturarv.

## Arkitektur
I klosteret finnes representert alle stilretninger og utviklingsstadier fra romantikken til sengotikken. Klosterkirken som hovedsakelig er oppført i gotisk stil, hadde stor innflytelse på utbredelsen av gotisk arkitektur over store deler av det nordlige og sentrale Europa. Vannreguleringssystemet i Maulbronn med sitt drenerings- og vanningssystem samt reservoarer er av UNESCO fremhevet som å være av særlig interesse.

## Filialklostere
Filialer av Maulbronn kloster var Bronnbach kloster stiftet ca 1150 og Schöntal kloster stiftet 1157. 

## Dagens bruk
Klosteret tilhører idag delstaten Baden-Württemberg. Anlegget som ligger innenfor en ringmur, inneholder idag blant annet Maulbronn rådhus, politi, andre offentlige kontorer og flere restauranter. I tillegg er det sete for det evangeliske gymnasium.

## Litteratur
* Marga Anstett-Janßen: *Kloster Maulbronn*, Deutscher Kunstverlag München/Berlin 2000, ISBN 3-422-03084-0
* Friedl Brunckhorst: *Maulbronn: Zisterzienserabtei – Klosterschule – Kulturdenkmal*, Schimper-Verlag Schwetzingen 2002, ISBN 3-87742-171-7

## Eksterne lenker
* 
* Informasjonsside
* Maulbronn Kloster i databanken til Landesarchiv Baden-Württemberg
Polonia Warszawa

**Klub Sportowy Piłkarski Polonia Warszawa**, forkortet som **Polonia Warszawa**, er en polsk fotballklubb fra hovedstaden Warszawa. Klubben ble grunnlagt i 1911 og lagets draktfarger er svart og hvitt. Polonia Warszawa spiller for øyeblikket i den nest øverste divisjonen 2. liga, og spiller sine hjemmekamper på Polonii Warszawa stadion. Nåværende trener er Paweł Janas.

Klubben har vunnet det polske seriemesterskapet to ganger og det polske cupmesterskapet to ganger. Polonia Warszawa har også vunnet den polske supercupen og den polske ligacupen ved årtusenskiftet. Den har også deltatt i ulike europacuper ved flere anledninger, og deres største meritter i Europa kom i 1999 da de spilte semifinale i UEFA Intertoto Cup.

## Meritter
***Ekstraklasa:** 1946, 2000
***Puchar Polski:** 1952, 2001
***Superpuchar Polski:** 2000
***Puchar Ekstraklasy:** 2000

## Kjente spillere med en fortid i klubben
*  Marcin Żewłakow
*  Michał Żewłakow
*  Emmanuel Olisadebe
*  Arkadiusz Bąk
*  Władysław Szczepaniak
*  Tomasz Wieszczycki
*  Marek Citko
*  Tomasz Kiełbowicz
* 
## Eksterne lenker
*
Li Rui (forfatter)

**Li Rui** (kinesisk: 李锐, født i 1950 i Beijing i Folkerepublikken Kina) er en kinesisk forfatter bosatt i Taiyuan i provinsen Shanxi. Li Rui er født og oppvokst i Beijing, men i 1969, under kulturrevolusjonen, ble han sendt til en fattig fjellby i Shanxi. Han tilbragte seks år på landet, og livet der inspirerte ham til hans skildringer av bøndenes liv. Li gav ut sin første novellesamling i 1974. I 1977 ble Li Rui redaktør for tidsskriftet *Shanxi wenxue* («Shanxilitteratur»). Han ble yrkesforfatter, lønnet av Shanxis forfatterforbund, i 1988.

## Verk oversatte til svensk
* Den sveklösa jorden: berättelser från en bergstrakt, 1989 (*Houtu: Lüliangshan yinxiang*)
* Släktgården, 1999 (*Jiuzhi*)
* Träden vill vila, 2000, (*Wufeng zhi shu*)
* Den molnfria rymden, 2003 (*Wanli wu yun*)

## Eksterne lenker
Macondo: https://web.archive.org/web/20070930161858/http://www.macondo.nu/FMPro?-db=upphov.fp5&-lay=web&-Format=upphov2.html&-Op=eq&namn=%20Li%20Rui&-SortField=Li%20Rui&-SortOrder=Ascending&-Find
Konfliktåret 1937

## Pågående kriger
*Den andre kinesisk-japanske krig (**1937**-1945)
**Kina på den ene siden
**Japan på andre siden
*Den kinesiske borgerkrig (1927-1949)
**Republikken Kina på ene siden
**Det kinesiske kommunistiske parti på andre siden
*Den spanske borgerkrig (1936-1939)

## Hendelser
*8. februar &ndash; Den spanske borgerkrigen: Falangisttropper inntar Málaga.
* 8. februar–27. februar &ndash; Den spanske borgerkrigen &ndash; Slaget ved Jarama: Nasjonalist- og regjeringstropper kjemper seg fram til en stillingskrig.
*26. april – Tyskland og Italia, som støtter Francisco Franco og hans tilhengere i den spanske borgerkrigen, sender i vei tyske og italienske fly for å bombe Guernica i Spania. Bombingene inngår i fascistenes kamp mot republikanerne.
*30. mai &ndash; Den spanske borgerkrigen: Det spanske skipet *[[Ciudad de Barcelona]]* blir torpedort.
* Våpenhvile i den kinesiske borgerkrigen like før Japan angriper Kina
*7. juli – Japan angriper Kina; andre kinesisk-japanske krig
* 13. september – Japanske tropper inntar Shanghai.

## Fødsler

## Dødsfall
…
Konfliktåret 1938

## Pågående krig
*Den spanske borgerkrig (1936-1939)
*Andre kinesisk-japanske krig (1937-1945)
**Kina på den ene siden
**Japan på andre siden
*Den kinesiske borgerkrig (1927-1949)
**Republikken Kina på ene siden
**Det kinesiske kommunistiske parti på andre siden

## Hendelser
* 8. januar – De lojalistiske troppene i Spania inntar garnisonsbyen Teurel fra nasjonalistene.
* 12. mars – Anschluss av Østerrike
* 30. september – Münchenavtalen gir Sudetenland til Tyskland.
* 16. november – Den andre spanske republikken taper slaget ved Ebro.

## Fødsler

## Dødsfall
…
«Ulrik» (maleri)

**«Ulrik»** er et verk utført av den nederlandske kunstneren Jakob van Doordt rundt 1615. Det ble malt på Rosenborg slott. 
Maleriet viser Ulrik, Christian IVs tredje sønn med dronning Anna Kathrine. 

Ulrik var født i 1611 og var mellom 4 og 5 år på det tidspunkt han ble portrettert. Han er iført en rød- og gullbrodert kjole pyntet med bred, stående kniplingskrave. Hadde han vært eldre, ville han hatt på seg bukser. 
I hånden holder han en hvit svibel, en sjelden og eksklusiv blomst. 

Maleriet inkluderer også en hann-mops som står på bakbenene med forbenene opp mot kjolen til Ulrik. Mopsen var en sjeldenhet på 1600-tallet, men var begynt å bli populær i hoffene rundt i Europa. Christian IV hadde flere mopser og det var ikke uvanlig å treffe kongen i København sammen med en av dem.

Maleriet har tilhørt flere forskjellige kunstsamlere i Europa og ble for noen år siden identifisert av Steffen Heiberg.

Sommeren 2008 fikk en dansk student tilfeldigvis øye på det i Weiss Gallery i London hvor det var til salgs og han tok kontakt med De Danske Kongers Kronologiske Samling på Rosenborg slott for å prøve å få det tilbake til Danmark. Dette lyktes sommeren 2010 etter at Augustinus Fonden ga beskjed om at de ville betale prisen på 1,7 millioner kroner. I juli samme år kom maleriet til Rosenborg slott.

17. november 2010 ble maleriet offisielt avduket.

## Eksterne lenker
*Prins Ulrik vender hjem til Danmark
*Hertug Ulrik vender hjem – Rosenborg slott
Per O. Rimolsrønning

**Per Olsen Rimolsrønning** (1944–1997) var en norsk lærer og politiker (H). Han var ordfører i Melhus fra 1988 til 1989.

Han var sønn av byggmester Ole Pedersen Rimolsrønning og hustru Ingeborg Berg på Melhus. Han giftet seg i 1968 med lærer Solveig Simavik fra Roan. Han tok lærerutdanning og var lærer ved Blussuvoll og Rosten skoler i Trondheim.

Rimolsrønning ble politisk aktiv i 1959. Han stiftet Melhus Unge Høyre og ble senere formann i Sør-Trøndelag Unge Høyre, viseformann i Sør-Trøndelag Høyre og formann i Melhus Høyre. Han var medlem av Melhus kommunestyre 1968–1991, varaordfører 1980–1987 og ordfører 1988–1989. Han var medlem av Sør-Trøndelag fylkesting fra 1976 og frem til sin død. Her var han blant annet leder i Høyres fylkestingsgruppe og leder i hovedutvalget for næring, samferdsel og kultur. 

Rimolsrønning hadde også verv utenfor politikken. Blant annet var han styreformann ved Regionsykehuset i Trondheim 1980–1987.

## Referanser
Krister Hansén

**Krister Hansén** (født 1. mai 1966 i Vuollerim, Lappland, Sverige) er en svensk komponist.

Han tok en magistereksamen i komposisjion ved Luleå tekniska universitet i 2007 og en kunstnærlig høgskoleeksamen i arrangering og komposisjon fra Musikkhøgskolen i Malmø i 1995. I samme år tok han eksamen i musikkteori. Som komponist har han vært aktiv med komposisjoner for symfoniorkester, solister, kor, og kammermusikk. 

I 2008 vant han førsteprisen i komposisjonskonkurransen *Concorso di Composizione Musica et arte* i Roma med fiolinkonserten *Luciano*.

Musikken er fremført på radio og tv og i flere land, inklusive USA. Hans første strykekvartett, *Laterna Magica* ble med *the Tämmel quartet* i 1997 utgitt av Warnermusic i USA, Japan, og hele Europa på platen *Music in Darkness*.

## Referanser


## Eksterne lenker
Mosjøen (Østmarka)

**Mosjøen** er et av de større vannene i Østmarka ved Oslo. Vannet er om lag 4 km langt og ligger 232 moh like øst for Vangen turisthytte i Enebakk kommune. Det er velegnet for kanoturer, og det er kort avstand fra sørenden til den nedenforliggende Raudsjøen. I nord er det kort avstand til Tonekollen (368 moh) som ligger i Østmarka naturreservat, og til Tonevannet.

Ved Mosjøen er det også en godkjent bålplass, hvor det kan tennes bål hele året.

## Se også
* Skiforeningen, markadatabasen om Mosjøen (med bilder)

## Referanser
Dunkerque HBGL

**Dunkerque Handball Grand Littoral** (*Dunkerque HBGL*) er en håndballklubb fra Dunkerque i Frankrike, stiftet i 1958. Siden 1985 har Dunkerque HBGL spilt i Championnat de France de handball (den høyeste divisjonen) unntatt sesongene 1990/91 og 1993/94. Klubben ble seriemester i 2014. Nordmannen Thomas Drange spilte i klubben fra 2010 til 2011.

## Eksterne lenker
*
Joseph Fargis

**Joseph Fargis** (født 2. april 1948), amerikansk rytter som deltok i de olympiske leker 1984 i Los Angeles og 1988 i Seoul.

Fargis ble olympisk mester i hestesport to ganger under Sommer-OL 1984 i Los Angeles. Han vant både den individuelle- og lagkonkurransen i sprangridning. Laget besto av Fargis på hesten «Touch of Class», Conrad Homfeld på «Abdullah», Leslie Howard på «Albany» og Melanie Smith på «Calypso».

Fire år senere, under Sommer-OL 1988 i Seoul var han og hesten «Mill Pearl» med på det amerikanske laget som kom på andreplass i lagkonkurransen i sprangridning bak Vest-Tyskland. De andre på laget var Gregory Best på «Gem Twist», Lisa Ann Jacquin på «For The Moment» og Anne Kursinski på «Starman».

## OL-medaljer
*  1984  Los Angeles -  **Gull** i hestesport, sprangridning   USA
*  1984  Los Angeles -  **Gull** i hestesport, sprangridning lag  USA
*  1988  Seoul -  Sølv i hestesport lag menn  USA

## Eksterne lenker
*
Operasjon Polo

**Operasjon Polo** var en indisk militær operasjon i september 1948 hvor indiske styrker innlemmet fyrstestaten Hyderabad og satte en sluttstrek for statens uavhengighet og styret til nizamen av Hyderabad.

Operasjonen fant sted etter at Osman Ali Khan, nizam av Hyderabad, valgte å verken bli en del av India eller Pakistan under delingen av India. Dette valget ble støttet av Kasim Razvis væpnede milits, razakarene, og hadde moralsk støtte fra Pakistan. Etter at forhandlingene mellom nizamen og India gikk i stå, begynte indisk lederskap å frykte en fiendtlig selvstendig stat midt inne i selve India. På bakgrunn av dette valgte visestatsminister Sardad Patel å annektere Hyderabad i det den indiske regjeringen kalte en «politiaksjon». Den indiske regjeringen fryktet samtidig at dette kunne føre til sammenstøt mellom hinduer og muslimer og det ble erklært unntakstilstand i hele India.

Den indiske militæroperasjonen ble kalt Operasjon Polo og startet 13. september 1948. Den indiske hæren ble sendt inn i Hyderabad på fem fronter, og de hyderabadske styrkene ble slått i løpet av fem dager. Den 18. september overga Hyderabads hær under ledelse av generalmajor Syed Ahmed-el-Edroos seg. Ifølge offisielle, indiske tall hadde Hyderabad et tap på 807 soldater. 1647 soldater ble tatt til fange. Videre ble 1373 razakarer drept og 1911 tatt til fange. 43 kommunister, arabere, pashtunere og rohillaer ble drept og 267 tatt til fange. India oppga et tap på 10 egne soldater.

Hyderabads regjering ble tatt til fange og Hyderabad satt under en indisk militærregjering ledet av generalmajor Joyanto Nath Chaudhuri som militærguvernør. Det ble foretatt utrenskninger av muslimer fra statsadministrasjonen. I kjølvannet av Operasjon Polo fulgte det og hevnaksjoner fra den hinduistiske befolkningen mot muslimer i allmennhet. Nizamen ble behandlet mildt og fulgte den indiske regjerings ønsker. Hyderabad ble gjort til en delstat i India, der nizamen ble utpekt til rajpramukh (seremoniell guvernør).

## Referanser
Konfliktåret 1939

## Pågående krig
*Den spanske borgerkrig (1936-**1939**)
*Andre kinesisk-japanske krig (1937-1945)
**Kina på den ene siden
**Japan på andre siden
*Andre verdenskrig (**1939**-1945)
**Tyskland på den ene siden
**Polen, Storbritannia, Frankrike på den andre siden
*Vinterkrigen (**1939**-1940)
**Finland på den ene siden
**Sovjetunionen på den andre siden

## Hendelser
*14. mars – Jozef Tiso erklærer Slovakias selvstendighet.
*15. mars – Tyskland annekterer "rest-Tsjekkia" som protektoratet Böhmen-Mähren.
*28. mars – Den spanske borgerkrig slutter med at Francisco Franco og hans tilhengere vinner og tar over makten i Spania.
*28. mai – 28 000 japanske soldater går over elven Charchin gol og okkuperer et område som Sovjetunionen gjorde krav på.
*20. august – Den sovjetiske generalen Georgij Zjukov angriper japanske tropper utenfor byen Nomonhan og tvinger dem å dra seg tilbake over elven Chalchin-Gol.
*23. august – Molotov–Ribbentrop-pakten
*1. september – Tyskland angriper Polen. Andre verdenskrig begynner. Massehenrettelser av polakker i operasjon Tannenberg.
*3. september – Frankrike og Storbritannia erklærer Tyskland krig, til å begynne med liksomkrigen.
*16. september – En våpenhvileavtale sluttes mellom Russland og Japan etter grensestriden mellom Mongolia og Manchuria.
*17. september – Sovjetunionen invaderer Polen.
*30. november – Sovjetunionen angriper Finland i slaget om Salla og vinterkrigen begynner.
*7. desember – Begynnelsen av slaget ved Suomussalmi, som Finland vinner.
*12. desember – Finsk seier over Russland i slaget ved Tolvajärvi.

## Fødsler

## Dødsfall
…
Produkt (kjemi)

**Produkt(er)** dannes i kjemiske reaksjoner når reaktanter blir forbrukt. Produkter har lavere (fri) energi enn reaktantene og blir produsert i reaksjonen i henhold til termodynamikkens andre lov. Den frigitte energien kommer fra endringer i kjemiske bindinger mellom atomene i reaktantmolekylene og kan avgis i form av varme eller lys. Produktene dannes når den kjemiske reaksjonen fortsetter mot kjemisk likevekt ved en viss reaksjonshastighet, som avhenger av reaktantene og miljøfaktorer. 

Avhengig av den relative mengden av reaktanter og likevekten for reaksjonen, kan også uttrykkene «reaktant» og «produkt» overlappe hverandre. 

Det kalles også *sluttstoffer*. F.eks fotosyntesen. Den kjemiske formelen er 6CO2 + 6H2O → C6H12O6 + 6O2. I fotosyntesen er druesukkeret og oksygenet sluttstoffene, eller reaksjonsprodukter.

## Se også
*Reaktant (også kalt utgangsstoff)
Tonekollen

**Tonekollen** er en ås i Østmarka naturreservat i Enebakk kommune i Akershus. Den har en høyde på 368 meter over havet og er et av Østmarkas beste utsiktspunkter. Toppen er forholdsvis lett tilgjengelig, en times marsj fra Vangen turisthytte. Navnet er angivelig en fordreining av «Tordenkollen», da det smeller ekstra kraftig i tordenvær her.

Tonekollen sør 1.JPG|Utsyn fra Tonekollen i sørlig retning mot Mosjøen. Vangen skistue kan skimtes i skogen.
Tonekollen.jpg|Bolten på toppen av Tonekollen, sett mot sørvest. Tonevannet nedenfor til høyre, Mosjøen skimtes mellom trærne til venstre.

## Referanser




## Eksterne lenker
* Kjentmannsmerket, Tonekollen 
* Trolltur til Tonekollen
Live at the Hollywood Bowl (The Doors-album)

***Live at the Hollywood Bowl*** er et konsertalbum fra det amerikanske rockebandet The Doors, utgitt i september 1987. Albumet består av sanger fra bandets konsert 5. juli 1968. En DVD med opptak fra konserten, *The Doors – 30 Years Commemorative Edition* er også tilgjengelig. I 2012 ble hele konserten utgitt under tittelen *Live at the Bowl '68*.

## Sporliste

# «Wake Up» – 1:40
# «Light My Fire» – 8:15
# «The Unknown Soldier» – 4:23
# «A Little Game» – 1:22
# «The Hill Dwellers» – 2:20
# «Spanish Caravan» – 1:19
# «Light My Fire» (redigert versjon)

*Spor 1, 4 og 5 er en del av «Celebration of the Lizard»

## Utgivelse fra 2012 – ''Live at the Bowl '68''

# Intro – 0:19
# «When the Music's Over» – 12:52
# «Alabama Song» (Bertolt Brecht, Kurt Weill) – 1:33
# «Back Door Man» – 2:33
# «Five to One» – 1:29
# «Back Door Man» (Reprise) – 1:22
# «The WASP (Texas Radio and the Big Beat)» – 1:52
# «Hello, I Love You» – 2:14
# «Moonlight Drive» – 3:21
# «Horse Latitudes» – 1:08
# «A Little Game» – 1:20
# «The Hill Dwellers» – 2:22
# «Spanish Caravan» – 3:04
# «Hey, What Would You Guys Like To Hear?» – 0:40
# «Wake Up!» – 1:30
# «Light My Fire» – 9:32
# «Light My Fire» (Segue) – 0:38
# «The Unknown Soldier» – 4:43
# «The End» (Segue) – 1:02
# «The End» – 17:31

## Personell
*Jim Morrison – vokal
*Ray Manzarek – keyboard, keyboardbass
*Robby Krieger – gitar
*John Densmore – trommer

## Eksterne lenker
*
The Doors (filmmusikk)

***The Doors*** er et album med filmmusikken til Oliver Stones film *[[The Doors]]*, utgitt i mars 1991. Filmen er basert på historien om bandet The Doors og vokalisten Jim Morrisons liv. Albumet består av tolv sanger av The Doors, en sang av Lou Reed og en kantate av Carl Orff. På albumet benyttes bandets originale innspillinger med Morrisons vokal, Val Kilmers vokal ble kun brukt på filmens lydspor. 

## Sporliste
Alle sangene er med The Doors og skrevet av Jim Morrison, Robby Krieger, Ray Manzarek og John Densmore unntatt hvor annet er notert.

#«The Movie» – 01:06
#«Riders on the Storm» – 07:01
#«Love Street» – 02:48
#«Break on Through (To the Other Side)» – 02:26
#«The End» – 11:42
#«Light My Fire» – 07:06
#«Ghost Song» (redigert versjon) – 02:55
#«Roadhouse Blues» (konsertversjon) – 05:20
#«Heroin» (Lou Reed) med The Velvet Underground & Nico – 07:08
#«Carmina Burana: Introduction» (Carl Orff) med Atlanta symfoniorkester og kor – 02:32
#«Stoned Immaculate» – 01:34
#«When the Music's Over» – 10:56
#«The Severed Garden (Adagio)» – 02:11
#«L.A. Woman»  – 07:49

## Eksterne lenker
*
Sværsvann

**Sværsvann** ligger 136 moh på grensen mellom Oslo og Nordre Follo kommuner, ved fylkesvei 155 Enebakkveien. Vannet henger sammen med Svartkulp, Brokkenhustjern og Setertjern (oppstrøms), og Bråtetjern (nedstrøms), og drenerer videre til Tangentjern og Langen.

Vannkvaliteten er god som badevann med lite bakterier og bra siktedyp. Det er likevel en del forurensning i bunnvannet som sjelden kommer til overflaten. Det er bra med fisk i vannet, særlig abbor, gjedde og mort, men også laue og sørv med flere. Det er en del boliger og hytter i området.

Innerst i vika i sørvest er området preget av våt sump. Lokaliteten er vurdert som en viktig forekomst av «vegetasjonsrike bukter og viker i større innsjøer»

## Referanser




## Eksterne lenker
* Skiforeningen, Markadatabasen om Sværsvann 
* NVE dybdekart
Bnei Yehuda Tel Aviv

**Bnei Yehuda Tel Aviv**, forkortet til **Bnei Yehuda** er en israelsk fotballklubb som spiller i den israelske eliteserien i fotball. Klubben ble stiftet i 1936, og spiller sine hjemmekamper på Bloomfield Stadion i byen Tel Aviv. Klubben har vunnet ligaen én og cupen to ganger. 

## Eksterne lenker
* Klubbens offisielle nettsider
Maccabi Petah Tikva

**Maccabi Petah Tikva Football Club**, forkortet til **Maccabi Petah Tikva** er en israelsk fotballklubb som spiller i Ligat ha'Al. Klubben holder til i byen Petah Tiqwa øst for Tel Aviv. 

Klubben ble stiftet i 1912, og spiller sine hjemmekamper på HaMoshava Stadium i byen Petah Tikva. Klubben har vunnet den israelske cupen to ganger.  

## Meritter

* **Nasjonal Cup(2):** 1934/35 og 1944/45
* 

## Kjente spillere med en fortid i klubben
*  Patrick Suffo

## Referanser


## Eksterne lenker
* Klubbens offisielle nettsider
Wow (Kylie Minogue-sang)

«**Wow**» er en dansepop-sang av den australske sangeren Kylie Minogue for hennes tiende studioalbum *[[X (album)|X]]* (2007). Sangen ble skrevet av Minogue, Greg Kurstin og Karen Poole, og ble produsert av Kurstin. Sangen ble utgitt som albumets andre singel i Australia og i Storbritannia i februar 2008 til blandede kritikker. Den ble utgitt som den tredje singelen fra albumet i Europa i juni 2008.

## Informasjon
«Wow» ble først utgitt den 16. februar 2008 i Australia og New Zealand, og deretter i Storbritannia to dager etter. «Wow» var opprinnelig ment å være den første singelen i USA, men ble trukket tilbake. Senere ble «All I See» den eneste singelen fra albumet som ble utgitt i USA. Minogue benyttet flere sanger fra albuminnspillingen som bonuslåter. «Cherry Bomb» var B-siden på den første britiske singelen, og er en ren electropop-sang. Spor nummer to på den andre singelen i Storbritannia og den australske singelen var «Do It Again», som er en electropop og dansepop-sang med elementer av house, mens den tredje låten var «Carried Away».

«Wow» debuterte på 32.-plass på UK Singles Chart og klatret til nummer fem to uker senere. Sangen nådde nummer elleve i Australia og ble på hitlistene i seks uker. I USA nådde singelen nummer nitten på Billboard-danselistene. I Romania nådde sangen nummer 63 i februar 2008 og nummer 42 i juni.

## Komposisjon
«Wow» er en electropop og dansepop-sang med sterke elementer av synthpop.

## Musikkvideo
Videoen viser Minogue i dans i en futuristisk nattklubb omgitt av dansere i fremmede antrekk. Det begynner med Minogues silhuettdans mot en opplyst bakgrunn. Hun vises i en hvit treningsdrakt omringet av en gruppe dansere. Scener av Minogue og hennes dansere som danser foran en opplyst bakgrunn er temaet gjennom hele videoen.

## Formater og sporliste
;Britisk CD 1
#«Wow»
#«Cherry Bomb»

;Britisk CD 2
#«Wow»
#«Do It Again»
#«Carried Away»
#«Wow» (Video)

;Australsk CD
#«Wow»
#«Do It Again»
#«Carried Away»
#«Wow» (Death Metal Disco Scene Mix)

;Europeisk CD 1
#«Wow»
#«Can't Get You Out of My Head» (Greg Kurstin Mix)

;Europeisk CD 2
#«Wow»
#«Wow» (Death Metal Disco Scene Mix)
#«Wow» (CSS Remix)
#«Wow» (Video)

## Topplisten

## Utgivelseshistorie

## Eksterne lenker
* ''Wow'' på offisiell nettside
* ''Wow (Kylie Minogue-sang)'' på Allmusic
Bruce Botnick

**Bruce Botnick** (født 1945) er en amerikansk lydtekniker og plateprodusent, mest kjent for sitt arbeide med The Doors og Love. Han samarbeidet tett med plateprodusenten Paul A. Rothchild, og var lydtekniker på de første The Doors-albumene. I november 1970 tok han over som bandets produsent etter at Rothchild nektet å produsere det han kalte «coctail-musikk». Han er kreditert som medprodusent sammen med The Doors på det siste albumet der Jim Morrison er vokalist, *[[L.A. Woman]]* samt det første albumet The Doors spilte inn uten Morrison, *[[Other Voices]]*. Han er også produsent på bandets album fra 1978, *[[An American Prayer]]*.

Botnick har dessuten samarbeidet med artister som blant andre Buffalo Springfield, Rolling Stones, Marvin Gaye og The Beach Boys. Han var i 1966 lydtekniker for Brian Wilson på albumet *[[Pet Sounds]]*, hvor han også er kreditert som fiolinist. Han er også kreditert som assisterende lydtekniker på Rolling Stones-albumet *[[Let It Bleed]]*. Botnick har fra slutten av 1970-tallet arbeidet mest med filmmusikk sammen med blant andre Jerry Goldsmith og John Williams.

## Diskografi (utvalg)
### Som lydtekniker
*1966 *Love*, Love
*1966 *[[Pet Sounds]]*, The Beach Boys (også kreditert som fiolinist)
*1967 *Da Capo*, Love
*1967 *[[The Doors (album)|The Doors]]*, The Doors
*1967 *[[Strange Days (album)|Strange Days]]*, The Doors
*1968 *[[Waiting for the Sun]]*, The Doors
*1969 *[[The Soft Parade]]*, The Doors
*1969 *[[Let It Bleed]]*, Rolling Stones (assisterende lydtekniker)
*1970 *[[Morrison Hotel]], The Doors
*1970 *John B Sebastian*, [[John Sebastian]]
*1970 *Absolutely Live*, The Doors
*1972 *Sail Away*, [[Randy Newman]]
*1974 *Open Your Eyes*, [[Earth, Wind and Fire]]
*1975 *Tale Spinnin*', [[Weather Report]]
*1976 *Turnstiles*, [[Billy Joel]]
*1991 *In Concert*, The Doors

===Som produsent===
*1967 *Forever Changes*, Love
*1969 *Kick Out the Jams*, [[MC5]]
*1971 *Crazy Horse*, [[Crazy Horse (band)|Crazy Horse]]
*1971 *L.A. Woman*, The Doors
*1971 *Other Voices*, The Doors
*1974 *Golden Scarab*, [[Ray Manzarek]]
*1978 *An American Prayer*, The Doors
*1989 *No Habla*, [[Robby Krieger]]
*2007 *Future Is Unwritten'', Joe Strummer

## Referanser


## Eksterne lenker
* 
* 
* Biografi på Allmusic.com
Cookøyenes kvinnelandslag i fotball

**Cookøyenes kvinnelandslag i fotball** representerer Cookøyene i internasjonal fotball.

Cookøyene var med i Oseaniamesterskapet for første gang i 2003-mesterskapet. Cookøyene var da et av fem lag, etter at fem lag hadde trukket seg. De fire gjenværende motstanderne var Australia, New Zealand, Papua Ny-Guinea og Samoa. Av disse var bare Samoa omtrent på Cookøyenes nivå, men Cookøyene tapte kampen dem imellom 0-1, og endte da sist.

Cookøyene deltok ikke i 2007-mesterskapet, men de deltok heller i South Pacific Games, som ble regnet som første del av OL-kvalifiseringen, uten New Zealand. Der kom Cookøyene nest sist i sin gruppe, etter at de spilte uavgjort mot Amerikansk Samoa og Salomonøyene. Cookøyene kom seg pent unna i tapene også, begge 1-4 mot henholdsvis Fiji og Papua Ny-Guinea. 

Cookøyenes innsats i 2010-mesterskapet var derfor et markant løft. Etter at de noe overraskende slo Tahiti 1-0, og deretter nykommeren Vanuatu, var Cookøyene videre til semifinalen som andrelag, bak overlegne New Zealand. I semifinalen tapte de knepent 0-1 mot Papua Ny-Guinea, men Papua Ny-Guineas keeper ble utvist etter å ha fratatt Cookøyene en klar målsjanse. Cookøyene utnyttet ikke dette, og ble slått ut. I bronsefinalen vant Cookøyene over Salomonøyene med 2-0.

## Se også
* Oceania Football Confederation
* Oseaniamesterskapet i fotball for kvinner
* Liste over kvinnelandslag i fotball
The Best of The Doors (2000)

***The Best of The Doors*** er et samlealbum av det amerikanske rockebandet The Doors, utgitt i november 2000. Albumet ble utgitt både som enkel og dobbel-CD. Dette samlealbumet er ikke identisk med *[[The Best of The Doors]]*, utgitt i 1985. 

Sangene «Break On Through (To the Other Side)» og «The End» er inkludert i usensurerte versjoner. «No Me Moleste Mosquito» på dobbelt-CD-en er tidligere gitt ut på *[[Full Circle (The Doors-album)|Full Circle]]* under tittelen «The Mosquito».

## Sporliste
### Enkelt-CD
#«Riders on the Storm» – 7:15
#«Light My Fire» – 7:07
#«Love Me Two Times» – 3:15
#«Roadhouse Blues» (live) – 4:34
#«Strange Days» – 3:08
#«Break on Through (To the Other Side)» – 2:28
#«Five to One» – 4:26
#«Moonlight Drive» – 3:02
#«Alabama Song (Whisky Bar)» – 3:19
#«Love Her Madly» – 3:19
#«People Are Strange» – 2:11
#«Touch Me» – 3:13
#«Back Door Man» – 3:33
#«The Unknown Soldier» – 3:22
#«L.A. Woman» – 7:52
#«Hello, I Love You» – 2:15
#«The End» – 11:44

### Dobbelt-CD
#### Disk 1
#«Light My Fire»
#«Hello, I Love You»
#«People Are Strange»
#«Love Me Two Times»
#«Touch Me»
#«Strange Days»
#«Spanish Caravan»
#«Moonlight Drive»
#«We Could Be So Good Together»
#«The Unknown Soldier»
#«Queen of the Highway»
#«Shaman's Blues»
#«The WASP (Texas Radio and the Big Beat)»
#«L.A. Woman»
#«Whiskey, Mystics And Men»
#«Summer's Almost Gone»
#«You're Lost Little Girl»
#«When the Music's Over»
#«No Me Moleste Mosquito» 

#### Disk 2
#«Riders on the Storm»
#«Break on Through (To the Other Side)»
#«Roadhouse Blues»
#«Soul Kitchen»
#«Love Her Madly»
#«Alabama Song (Whisky Bar)»
#«Peace Frog»
#«Waiting for the Sun»
#«Who Scared You?»
#«The Crystal Ship»
#«Wishful Sinful»
#«Love Street»
#«Wintertime Love»
#«The Spy»
#«Back Door Man»
#«My Eyes Have Seen You»
#«Five to One»
#«The End»
#«The Famous Roadhouse Blues Footage!» (multimediaspor)

## Eksterne lenker
*
The Very Best of The Doors

***The Very Best of The Doors*** er et samlealbum fra det amerikanske rockebandet The Doors, utgitt i USA i september 2001. Albumet har en noe annerledes sporliste enn enkelt-CD-utgaven av samlealbumet *[[The Best of The Doors (2000)|The Best of The Doors]]* fra 2000, selv om coveret er nærmest identisk.

## Sporliste
#«Break On Through (To the Other Side)» – 2:29  
#«Light My Fire» – 7:08  
#«People Are Strange» – 2:12  
#«Riders on the Storm» – 7:15  
#«L.A. Woman» – 7:52  
#«Love Her Madly» – 3:20  
#«Back Door Man» – 3:34  
#«Touch Me» – 3:12  
#«Hello, I Love You» – 2:16  
#«Love Me Two Times» – 3:16  
#«Twentieth Century Fox» – 2:34  
#«The Crystal Ship» – 2:34   
#«The WASP (Texas Radio and the Big Beat)» – 4:15  
#«Peace Frog» – 3:00  
#«The End» – 11:45  
#«Roadhouse Blues» (live) – 4:32

## Eksterne lenker
*
Integrert utviklingsmiljø

Et **integrert utviklingsmiljø**, ofte forkortet *IDE* (fra det engelske uttrykket *integrated development environment*), er en type programvare som brukes til å skrive og lage annen programvare. En typisk IDE inneholder oftest: 

* Teksteditor
* Kompilator eller tolk
* Debugger (feilsøkingsverktøy)
* Verktøy for revisjonskontroll, linking og automatisert oversetting av kildekode til maskinkode.

Microsofts Visual Studio og Eclipse er eksempler på integrerte utviklingsmiljøer.

## Se også
* Programmeringsspråk
* Binærfil
* Datamaskin
Bohemian FC

**Bohemian Football Club** (irsk: *An Cumann Peile Bóithéimeach*) er en irsk fotballklubb fra hovedstaden Dublin. Klubben ble grunnlagt i 1890 og lagets draktfarger er svart med røde vertikale striper, mens bortedraktene er hvite med svarte detaljer. Bohemian FC spiller for øyeblikket i den øverste divisjonen League of Ireland Premier Division, og spiller sine hjemmekamper på Dalymount Park. Nåværende trener er Pat Fenlon.

Klubben har vunnet det irske seriemesterskapet elleve ganger, senest i 2009, og det irske cupmesterskapet syv ganger. Den har også deltatt i ulike europacuper ved flere anledninger, og deres største meritter i Europa er spill i andre runde av Serievinnercupen i 1978/1979-sesongen. Klubben har også ved flere anledninger deltatt i kvalifiseringsspill i flere europeiske turneringer, men har møtt større motstand og ikke kommet seg videre.

## Meritter
***[[League of Ireland]]: (11)** 1923–24, 1927–28, 1929–30, 1933–34, 1935–36, 1974–75, 1977–78, 2000–01, 2002–03, 2008, 2009
***[[FAI Cup]]: (7)** 1928, 1935, 1970, 1976, 1992, 2001, 2008
***IFA Cup:** 1908
***League of Ireland Cup:** 1975, 1979, 2009
***League of Ireland Shield: (6)** 1924, 1928, 1929, 1934, 1939, 1940
***Setanta Sports Cup:** 2010

## Kjente spillere med en fortid i klubben

## Eksterne lenker
* Klubbens offisielle nettsider
Seymourøya

**Seymourøya** (engelsk: *Seymour Island*, spansk: *Isla Marambio*) er en liten øy ved den nordre delen av Antarktishalvøya i Antarktis.

## Geografi
Seymourøya ligger i Weddellhavet cirka 90&nbsp;km øst for Trinityhalvøya. Øya er av vulkansk opphav og har et areal på ca. 110&nbsp;km² med en lengde på ca. 21&nbsp;km og en bredde mellom 3 og 8&nbsp;km.

Argentina opererer forskningsstasjonen Marambio på øya.

## Historie
Nordspissen av Seymourøya ble observert i 1843 av en britisk ekspedisjon under ledelse av James Clark Ross, som navnga den Cape Seymour etter kontreadmiral George Francis Seymour. I 1892 konstaterte nordmannen Carl Anton Larsen at det dreide seg om en øy. Han fant en mengde ulike fossiler på øya, og Seymourøya besøkes ofte av paleontologer.

Deler av den den svenske antarktisekspedisjonen 1901–03 ledet av Otto Nordenskjöld var tvunget til å overvintre her i 1902. Hele ekspedisjonen ble berget fra Seymour Island i 1903, inkludert C.A. Larsen som var kaptein på det forliste ekspedisjonsskipet «Antarctic».

Den 29. desember 1969 åpnet Argentina den permanente forskningsstasjonen Base Antártica Marambio.

## Kulturminne
En treplakett ble oppført 10. november 1903 i Penguins Bay av mannskapet på det argentinske skipet «Uruguay» etter bergingen av medlemmene av den svenske antarktisekspedisjonen. Argentina reiste en steinvarde samme sted i januar 1990 til minne om hendelsen. Plaketten og varden er oppført på lista over historiske steder og kulturminner i Antarktis og er vernet av bestemmelsene i Antarktistraktaten.

## Kilder
*

## Eksterne lenker
* Om Base Antártica Marambio
Bray Wanderers AFC

**Bray Wanderers Association Football Club** (irsk: *Cumann Peile Fánaithe Bhré*) er en irsk fotballklubb fra byen Bray i grevskapet Wicklow. Klubben ble grunnlagt i 1942 og lagets draktfarger er grønn skjorte med hvit shorts, mens bortedraktene er helhvite. Bray Wanderers AFC spiller for øyeblikket i den øverste divisjonen League of Ireland Premier Division, og spiller sine hjemmekamper på Carlisle Grounds. Nåværende trener er Pat Devlin.

Klubben har per dags dato ikke vunnet det irske seriemesterskapet, men har likevel FAI Cup to ganger. Klubben har for øvrig vunnet League of Ireland First Division fire ganger, og endt på sølvplass tre ganger. Klubben har også ved to anledninger i henholdsvis 1990/91 og 1999/00 deltatt i kvalifiseringsspill i Cupvinnercupen og UEFA-cupen, men har møtt større motstand og ikke kommet seg videre.

## Meritter
***[[FAI Cup]]:** 1990, 1999
***League of Ireland First Division:** 1985/86, 1995/96, 1999/00, 01/02

## Kjente spillere med en fortid i klubben
*  Alan Kelly

## Eksterne lenker
*
Ny-Caledonias kvinnelandslag i fotball

**Ny-Caledonias kvinnelandslag i fotball** representerer Ny-Caledonia i internasjonal fotball.

Ny-Caledonia var en av lagene i den det første Oseaniamesterskapet i 1983-mesterskapet. For Ny-Caledonias del endte det med forventede tap mot  Australia og New Zealand, men seier over Fiji. Dette er per 2010 det eneste Oseaniamesterskapet Ny-Caledonia har deltatt i. Siden den tid har Ny-Caledonia bare deltatt i ett mesterskap; Sørstillehavslekene i 2007. Der tapte Ny-Caledonia samtlige kamper mot respektive Tahiti, Samoa og Tonga, alle 0-2. 

## Se også
* Ny-Caledonias herrelandslag i fotball
* Oceania Football Confederation
* Oseaniamesterskapet i fotball for kvinner
* Liste over kvinnelandslag i fotball

## Noter
Śląsk Wrocław

**Wrocławski Klub Sportowy Śląsk Wrocław SA**, forkortet som **Śląsk Wrocław**, er en polsk fotballklubb fra byen Wrocław i det nederschlesiske voivodskap. Klubben ble grunnlagt i 1947 og lagets draktfarger er helgrønne med hvite detaljer, mens bortedraktene er helrøde med hvite detaljer. Śląsk Wrocław spiller for øyeblikket i den øverste divisjonen Ekstraklasa, og spiller sine hjemmekamper på Stadion Miejski. Nåværende trener er Stanislav Levý.

Klubben har vunnet det polske seriemesterskapet to ganger og det polske cupmesterskapet to ganger. Śląsk Wrocław har også vunnet den polske supercupen, den polske ligacupen samt den polske supercupen én gang hver. Den har også deltatt i ulike europacuper ved flere anledninger, og deres største meritter i Europa er to åttendedelsfinaler i UEFA-cupen i henholdsvis 1975/76 og 1978/79. Klubben spilte for øvrig også kvartfinale i Cupvinnercupen i 1977.

## Meritter

***[[Ekstraklasa]]:** 1977, 2012
***Puchar Polski:** 1976, 1987
***Superpuchar Polski:** 1987, 2012
***Puchar Ekstraklasy:** 2009

## Kjente spillere med en fortid i klubben

*  Bartosz Broniszewski
*  Tomasz Kuszczak
*  Adam Matysek
*  Krzysztof Ostrowski
*  Andrzej Rudy
*  Ryszard Tarasiewicz
*  Jan Tomaszewski
*  Roman Wojcicki
*  Marcin Wasilewski
*  Władysław Zmuda

## Eksterne lenker
*
Christoffer-saken

**Christoffer-saken** var en barnemishandlingssak, med døden til følge, hvor 8 år gamle Christoffer Kihle Gjerstad (født 18. september 1996, død 2. februar 2005) ble mishandlet og til slutt drept av sin stefar den 2. februar 2005. Etter at saken først ble henlagt ble stefaren etter hvert dømt til 8 års fengsel, mens Christoffers mor ble dømt til 1,5 års betinget fengsel.

## Domfellelse av stefaren
Saken ble først henlagt to ganger av politiet før den ble beordret etterforsket av Riksadvokaten. Barnets stefar ble i 2008 dømt i Tønsberg tingrett til seks års ubetinget fengsel for legemsbeskadigelse med døden til følge under særdeles skjerpende omstendigheter. I ankesaken i Agder lagmannsrett ble stefaren i 2009 dømt til åtte års ubetinget fengsel, ett år mer enn aktors påstand. Stefarens anke ble avvist av Høyesteretts ankeutvalg. I oktober 2009 ble stefaren innkalt til soning av dommen i Ringerike fengsel. Christoffers grav har helt siden han ble gravlagt i 2005 blitt skjendet en rekke ganger.

## Domfellelse av moren

Etter drapet på Christoffer fikk moren to nye barn med den senere drapsdømte stefaren. I 2012 ble moren fratatt omsorgen for disse barna av barnevernet grunnet omsorgssvikt.

I juni 2011 tok Riksadvokaten ut tiltale mot Christoffers mor for passiv medvirkning til vold med døden til følge. Straffesaken var opprinnelig berammet i Tønsberg tingrett fra 7. desember 2011, men ble utsatt til mars 2012. I retten la kvinnens forsvarer frem som bevis en evnetest gjennomført av barnevernet i forbindelse med omsorgsovertakelsen for de to andre barna, som viste at hun skåret svært lavt på intelligens. I april 2012 ble moren dømt for medvirkning til mishandlingen, til en straff av fengsel i to og et halvt år, og til å betale 250 000 i erstatning til Christoffers far. Dommen ble anket, ankesaken startet 4. februar i Agder lagmannsrett. Christoffers mor ble i Agder lagmannsrett dømt til ett år og seks måneders betinget fengsel, hennes anke over dommen ble avvist av Høyesterett.

## Samfunnsmessig betydning

Saken med Christoffer Kihle Gjerstad har fått stor oppmerksomhet i media. Christoffers far, mormor og morfar, og Stine Sofies Stiftelse, har bidratt til at stefaren ble tiltalt og dømt for mishandling med døden til følge, og til at moren ble tiltalt og dømt for medvirkning. Christoffer har blitt beskrevet som «et nasjonalt symbol på systemsvikt og vold mot barn».

Forfatter og journalist Jon Gangdal i samarbeid med Christoffers mormor Ragnhild Gjerstad utgav i 2010 boken *Jeg tenker nok du skjønner det sjøl* om denne saken.

## Referanser


## Litteratur

* Jon Gangdal (skrevet i samarbeid med Ragnhild Gjerstad), *Jeg tenker nok du skjønner det sjøl*, Kagge Forlag, 2010, ISBN 9788248909668

## Eksterne lenker

* «Gutten som ble usynlig», reportasje i *[[A-magasinet]]* 17. april 2009
Drogheda United FC

**Drogheda United Football Club** (irsk: *Cumann Peile Dhroichead Átha Aontaithe*) er en irsk fotballklubb fra havnebyen Drogheda i grevskapet Louth. Klubben ble grunnlagt i 1975 gjennom en sammenslåing av *Drogheda United FC* (grunnlagt i 1919) og *Drogheda FC* (grunnlagt i 1962). Lagets draktfarger er mørk fiolett med lyseblå shorts og sokker, mens bortedraktene er lysegule med svarte shorts. Drogheda United spiller for øyeblikket i den øverste divisjonen League of Ireland Premier Division, og spiller sine hjemmekamper på Hunky Dorys Park. Nåværende trener er Bobby Browne.

Klubben har vunnet det irske seriemesterskapet én gang og det irske cupmesterskapet én gang. I tillegg har klubben vunnet League of Ireland Cup én gang og Setanta Sports Cup to ganger. Drogheda United har også vunnet League of Ireland First Division fire ganger, og kommet på sølvplass i samme serie to ganger. Klubben har også ved flere anledninger deltatt i kvalifiseringsspill i UEFA-cupen og Mesterligaen, men har møtt større motstand og ikke kommet seg videre.

## Meritter
***[[League of Ireland]]:** 2007
***[[FAI Cup]]:** 2005, 2024
***League of Ireland Cup:** 1983/84
***League of Ireland First Division: (4)** 1988/89, 90/91, 98/99, 01/02
***Setanta Sports Cup:** 2006, 2007

## Kjente spillere med en fortid i klubben
*  Tommy Breen
*  Mick Meagan
*  Mick Leech
*  Stephen Bradley
*  Graham Gartland
*  Joe Haverty
*  Keith Fahey

## Eksterne lenker
*
Maren Snekvik

**Maren Volden Snekvik** (født 30. oktober 1992) er en norsk tidligere fotballspiller fra Hemne i Trøndelag.  

Hun spilte for toppserielaget Kattem, og debuterte i Toppserien allerede i september 2008, før hun hadde fylt 16 år. Snekvik gikk til Trondheims-Ørn i 2013 da Kattem måtte trekke laget fra Toppserien. I 2014 gikk hun til Grand Bodø hvor hun i løpet av en sesong spilte alle seriekampene. I 2015 gikk hun til KIL/Hemne. 

## Referanser


## Eksterne lenker
* Profil på Trondheims-Ørns hjemmeside
Marie-Claude Bougard

**Marie-Claude Bougard** (født 1944) er en fransk kunstmaler som har bodd og arbeidet i Norge i over 30 år. Bougard har utdanning fra Statens kunstakademi, i Oslo (1978&ndash;1982) og  École des Beaux-Arts i Paris i Frankrike (1972&ndash;1975). 

Hun arbeider med oljemalerier på lerret, akvareller, blyanttegninger, trykk m.m. hovedsakelig med tradisjonelle tekniker.  

Bougard har deltatt på flere separat-, gruppe- og kollektivutstillinger. Hun har blitt innkjøpt av blant andre Statens Kunstakademi (Oslo), Stockholm Konstforening, Aurskog-Høland Kunstforening, Aurskog-Høland kommune og Fearnleys velferdsfond. Hun har utstilt i mange sammenhenger, gallerier og i 2015 på Tegneforbundets galleri i Oslo.

## Eksterne lenker
* Bougard hos Kulturnett
* https://web.archive.org/web/20161014055441/http://www.tegnerforbundet.no/22-10-22-11-florilegia/
* https://bougard.my.canva.site/bilder
SAS Museet

**SAS Museet** er et bedriftsmuseum som ligger på Gardermoen. Museet ble grunnlagt på Fornebu i 1989 av Inge Solheim, som et bedriftsmuseum for ansatte og pensjonister i SAS. Det ble flyttet til Gardermoen i 2003 og er nå åpent for publikum på enkelte ukedager. Den daglige driften besørges av medlemmer av SAS historielag, for det meste frivillige pensjonister,

Museet viser gjennom fotomontasjer et overblikk over norsk og skandinavisk luftfart fra begynnelsen i første halvdel av 1900-tallet og frem til i dag. Det har også en samling med uniformer som er blitt brukt av flyvende personell.

Museets samlinger omfatter både Scandinavian Airlines, ABA, DDL og DNL.
Galway United FC

**Galway United Football Club** (irsk: *Cumann Peile Ghaillimh Aontaithe*) er en irsk fotballklubb fra byen Galway i grevskapet med samme navn. Klubben ble grunnlagt i 1937 og lagets draktfarger er burgunder skjorte med hvit shorts og mørkeblå sokker, mens bortedraktene er hvite med svart shorts. Galway United spiller for øyeblikket i den øverste divisjonen League of Ireland Premier Division, og spiller sine hjemmekamper på Terryland Park. Nåværende trener er Sean Connor.

Klubben har per dags dato ikke vunnet det irske seriemesterskapet, men har likevel kommet på sølvplass i serien i 1985/86. Galway United har for øvrig også vunnet FAI Cup og League of Ireland Cup tilsammen tre ganger. I tillegg har klubben vunnet League of Ireland First Division én gang. Klubben har ved flere anledninger på midten av 1980-tallet og begynnelsen av 1990-tallet deltatt i kvalifiseringsspill i Cupvinnercupen og UEFA-cupen, men møtte der større motstand og kom seg ikke videre.

## Meritter
***[[League of Ireland]]:** 1985/86
***[[FAI Cup]]:** 1991
***League of Ireland Cup:** 1985/86, 1996/97
***League of Ireland First Division:** 1992/93

## Kjente spillere med en fortid i klubben
*  Tommy Callaghan
*  Gary Deegan
*  Mark Leech
*  Jeff Kenna
*  Jim McDonagh
*  Paul McGee
*  Jay O'Shea
*  Gary Rogers
*  Frank Worthington

## Eksterne lenker
*
Zhang Yihe

**Zhang Yihe** (kinesisk: 章诒和, født 1942 i Chongqing i Kina) er en forfatterinne og historiker. Zhang Yihe er professor emeritus ved Institutt for tradisjonelt teater ved Kinas kunstakademi. 

Hennes historiske bøker er forbudte i Folkerepublikken Kina. Hun er datter av politikeren og forfatteren Zhang Bojun (1865-1969), som ble fordømt av myndighetene i *[[Anti-høyre-kampanjen]]* i 1950-årene, som *høyreavviker nr. 1*. 

Under Mao-tiden tilbrakte hun mer enn ti år i fengsel, der hun blant annet ble satt til å gravlegge avdøde medfanger.

Hun har engasjert seg sterkt mot sensur. Etter at hennes siste bok ble forbudt i 2007, anmeldte hun sensurmyndighetene for grunnlovsbrudd. Noe senere ble topplederen for den aktuelle etat skiftet ut, uten at det ble forklart hvorfor. Zhang Yihe har arbeidet tett med Liu Xiaobo før han ble satt i fengsel.

Independent Chinese PEN Centre tildelte henne 2004 Award for Free Writing. Hun er også medlem i Kinas demokratiske allianse, et parti som hennes far var med å stifte.

## Verker i utvalg
* *Chinese Theatre Arts*, 1999
* 最後的貴族, *Zui hou de gui zu* (*The Last Nobles*), Hongkong, Oxford University Press, 2004
* *The Wind Leaves Masterpieces*, 2004
* 往事並不如煙, *Wang shi bing bu ru yan* (*Fortiden er ikke røk*), 1999, så i Beijing, 2004, en biografi om hennes far; senere forbudt.
* 伶人往事 : 寫給不看戲的人看, *Ling ren wang shi : Xie gei bu kan xi de ren kan*, (*Skuespillerminner*), 2006, om syv skuespillere fra Pekingoperaen. Forbudt i Kina i 2007.
* 雲山幾盤, 江流幾灣, *Yun shan ji pan, jiang liu ji wan*, Taipei, 2007
* 這樣事和誰細講, *Zhe yang shi he shei xi jiang*, Taipei, 2009.

## Referanser


## Eksterne lenker
* https://web.archive.org/web/20101013224526/http://hf.uio.no/ikos/om/aktuelt/arrangementer/2010/zhang-yihe.html
* http://www.cbi.gov.cn/wiseroot/pages/CBIen/authorSearch.page?c=Z&page=3
Shamrock Rovers FC

__NOTOC__

**Shamrock Rovers Football Club** (irsk: *Cumann Peile Ruagairí na Seamróige*) er en irsk fotballklubb fra hovedstaden Dublin. Klubben ble grunnlagt i 1901 og lagets draktfarger er hvit med grønne horisontale striper og helhvit shorts samt grønne sokker, mens bortedraktene er lilla med hvit shorts og lilla sokker. Shamrock Rovers spiller for øyeblikket i den øverste divisjonen League of Ireland Premier Division, og spiller sine hjemmekamper på Tallaght Stadium. Nåværende trener er Michael O'Neill.

Shamrock Rovers er det mestvinnende klubblaget i Irland og har vunnet League of Ireland femten ganger. Klubben har også vunnet det irske cupmesterskapet FAI Cup hele 24 ganger samt League of Ireland Shield 18 ganger. Ingen klubber har per dags dato vunnet disse tre mesterskapene flere ganger enn Shamrock Rovers. Klubben har ved flere anledninger deltatt i kvalifiseringsspill og innledende kamper i Cupvinnercupen og UEFA-cupen, men møtte der større motstand og kom seg ikke videre.

Deres største meritter i europeisk klubbfotball kom i 1966/67-sesongen da de spilte åttendedelsfinale mot Bayern München. Klubben var for øvrig den første fotballklubben fra Irland som fikk spille kvalifisering til serievinnercupen (nå Mesterligaen) mot Manchester United i 1958.

## Meritter
* **[[League of Ireland Premier Division|League of Ireland]]: (22)** 1922–23, 1924–25, 1926–27, 1931–32, 1937–38, 1938–39, 1953–54, 1956–57, 1958–59, 1963–64, 1983–84, 1984–85, 1985–86, 1986–87, 1993–94, 2010, 2011, 2020, 2021, 2022, 2023, 2025
* **[[FAI Cup]]: (25)** 1925, 1929, 1930, 1931, 1932, 1933, 1936, 1940, 1944, 1945, 1948, 1955, 1956, 1962, 1964, 1965, 1966, 1967, 1968, 1969, 1978, 1985, 1986, 1987, 2019
* **League of Ireland Shield: (18)** 1924–25, 1926–27, 1931–32, 1932–33, 1934–35, 1937–38, 1941–42, 1949–50, 1951–52, 1954–55, 1955–56, 1956–57, 1957–58, 1962–63, 1963–64, 1964–65, 1965–66, 1967–68
* **League of Ireland Cup:** 1976–77
* **League of Ireland First Division:** 2006

## Kjente spillere med en fortid i klubben
*  Vinny Arkins
*  Graham Barrett
*  Liam Buckley
*  Mick Byrne
*  Pat Byrne
*  Hugh Curran
*  Johnny Giles
*  Noel Hunt
*  Patrick McCourt
*  Trevor Molloy

## Litteratur
* Eoghan Rice: *We Are Rovers*. Nonsuch 2005. ISBN 1845885104
* Paul Doolan, Robert Goggins: *The Hoops*. Gill & Macmillan Ltd 1993. ISBN 0717121216

## Eksterne lenker
*